(vovworld) – ວັນທີ 12/03, ທ່ານເອກອັກຄະລັດຖະທູດວິສາມັນ ຜູ້ມີອຳນາດເຕັມແຫ່ງສສ.ຫວຽດນາມ ປະຈຳລັດເຊຍ ຫງວຽນແທງເຊີນ ໄດ້ມີການພົບປະກັບທ່ານຮອງປະທານສະພາຕໍ່າລັດເຊຍ Ivan Melnikov ແລະ ທ່ານປະທານພັກກອມມູນິດສະຫະພັນລັດເຊຍ Genadi Zuganov ເພື່ອແລກປ່ຽນກ່ຽວກັບແງ່ຫວັງຮ່ວມມືລະຫວ່າງ 2 ພັກ ແລະ 2 ສະພາແຫ່ງຊາດ. ບັນດາການນຳໄດ້ພ້ອມກັນແລກປ່ຽນບັນຫາທີ່ຕ່າງຝ່າຍຕ່າງມີຄວາມສົນໃຈຄື: ການພັດທະນາເສດຖະກິດ, ນະໂຍບາຍພາຍໃນ, ການຕ່າງປະເທດຂອງ 2 ປະເທດ, ການພົວພັນລະຫວ່າງລັດເຊຍ - ຫວຽດນາມ ໃນຫຼາຍຂົງເຂດ ແລະ ການພົວພັນລະຫວ່າງ 2 ພັກກອມມູນິດ.
ທ່ານປະທານພັກກອມມູນິດສະຫະພັນລັດເຊຍ ທັງເປັນປະທານກຸ່ມສະມາຊິກພັກກອມມູນິດຢູ່ສະຕໍ່າ Zuganov ໄດ້ແລກປ່ຽນກັບທ່ານເອກອັກຄະລັດຖະທູດຫວຽດນາມ ຫງວຽນແທງເຊີນ ກ່ຽວກັບບັນດາແຜນການເພີ່ມທະວີການຮ່ວມມືລະຫວ່າງ 2 ພັກໃນໄລຍະຈະມາເຖິງ.
ທີ່ການພົບປະກັບທ່ານເອກອັກຄະລັດຖະທູດຫວຽດນາມ ຫງວຽນແທງເຊີນ, ທ່ານຮອງປະທານສະພາຕໍ່າ Ivan Melnikov, ທັງເປັນຮອງປະທານພັກກອມມູນິດລັດເຊຍ ໃຫ້ຮູ້ວ່າ, ທ່ານມີຄວາມປະເອີບໃຈຕໍ່ບັນດາແງ່ຫວັງພັດທະນາລະຫວ່າງ 2 ປະເທດ. ກ່ຽວກັບເລື່ອງຫວຽດນາມ ເປັນເຈົ້າພາບຈັດຕັ້ງກອງປະຊຸມໃຫຍ່ລັດຖະສະພາລະຫວ່າງຊາດໂລກຄັ້ງທີ 132 (IPU 132), ທ່ານ Ivan Melnikov ໃຫ້ຮູ້ວ່າ.
“ມີຄະນະສະມາຊິກສະພາແຫ່ງຊາດຂອງລັດເຊຍຄະນະໜຶ່ງ, ລວມທັງສະມາຊິກສະພາສູງ ແລະ ສະມາຊິກສະພາຕໍ່າ, ໂດຍທ່ານ Kosatrov, ປະທານກຳມາທິການການຕ່າງປະເທດສະພາສູງນຳໜ້າ, ຈະເຂົ້າຮ່ວມບັນດາການເຄື່ອນໄຫວໃຫຍ່ເຊິ່ງ ຫວຽດນາມ ເປັນເຈົ້າພາບຈັດຕັ້ງຄັ້ງນີ້. ໃນຄະນະຜູ້ແທນນີ້ ລວມມີຜູ້ຮ່ວມອາຊີບຂອງພວກຂ້າພະເຈົ້າ ເຊິ່ງເປັນສະມາຊິກຂອງພັກກອມມູນິດສະຫະພັນລັດເຊຍ ເຂົ້າຮ່ວມ ແລະ ດ້ວຍຄະນະຜູ້ແທນທີ່ໜ້າໄວ້ເນື້ອເຊື່ອໃຈ, ທັງເປັນເພື່ອນມິດທີ່ໃກ້ສິດສະໜິດສະໜົມຂອງປະຊາຊົນຫວຽດນາມ ນັ້ນ, ພວກຂ້າພະເຈົ້າຫວັງວ່າຈະປະກອບສ່ວນຢ່າງເໝາະສົມໃຫ້ແກ່ຜົນສຳເລັດຂອງເຫດການສຳຄັນນີ້”.